**Fülpösdaróc Község Önkormányzata Képviselő-testületének**

**2/2020. (II.14.) önkormányzati rendelete**

**A köztisztviselők illetményalapjáról**

Fülpösdaróc Község Önkormányzat Képviselő-testülete a Alaptörvény 32. cikk (2) bekezdésében, az (1) bekezdés a), és f) pontjában meghatározott feladatkörében eljárva, Magyarország 2020. évi központi költségvetéséről szóló 2019. évi LXXI. tv. 58. § (6) bekezdésében kapott felhatalmazás alapján, közszolgálati tisztviselőkről szóló 2011. évi CXCIX. törvény 234. § (3) bekezdésében kapott felhatalmazás alapján a következőket rendeli el:

**1. §** A rendelet hatálya a Györteleki Közös Önkormányzati Hivatalnál (a továbbiakban: Hivatal) foglalkoztatott köztisztviselőkre terjed ki.

**2. §** (1) A hivatalnál foglalkoztatott köztisztviselők vonatkozásában az illetményalap –az Önkormányzat saját forrásai terhére, valamint a pályázat benyújtásával – a köztisztviselőkről szóló 2011. évi CXCIX. törvényben foglaltaktól eltérően – a Magyarország 2020. évi központi költségvetéséről szóló 2019. évi LXXI. tv. 58. § (1) bekezdésében meghatározottnál magasabb összegben kerül megállapításra.

(2) A hivatalnál foglalkoztatott köztisztviselők vonatkozásában 2020. évre vonatkozóan az illetményalap 46.380,-Forint.

**3. §** A képviselő-testület a magasabb összegű illetményalappal összefüggő kiadásokat a költségvetési rendeletében a működési kiadások között a személyi juttatások és munkaadókat terhelő járulék jogcímen eredeti előirányzatként biztosítja.

**4. §** Ez a rendelet 2020.február 15. napján lép hatályba, de rendelkezéseit 2020. január 1.napjától kell alkalmazni.

Kovács Csaba Dr. Sipos Éva

polgármester jegyző

**Záradék**:

A rendelet kihirdetésének napja 2020.02.14.

Dr. Sipos Éva

jegyző

**Fülpösdaróc Község Önkormányzata Képviselő-testületének**

**3/2020. (II.14.) önkormányzati rendelete**

**a Győrteleki Közös Önkormányzati Hivatalban foglalkoztatott köztisztviselők illetménykiegészítéséről**

Fülpösdaróc Község Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. Törvény 13. §-ban meghatározott feladatkörében eljárva, a közszolgálati tisztviselőkről szóló 2011. évi CXCIX. törvény 234. § (3)-(5) bekezdéseiben kapott felhatalmazás alapján a köztisztviselők illetménykiegészítéséről a következőket rendeli el:

**1.§**

E rendelet hatálya a Győrteleki Közös Önkormányzati Hivatalnál foglalkoztatott köztisztviselőkre terjed ki.

**2.§**

A Győrteleki Közös Önkormányzati Hivatal köztisztviselője 2020. január 1. napjától, tárgyévre

a) felsőfokú iskolai végzettség esetén alapilletménye 6%-ának,

b) középiskolai végzettség esetén alapilletménye 20 %-ának

megfelelő mértékű illetménykiegészítésre jogosult.

A köztisztviselő illetménykiegészítésre való jogosultsága a tárgyév végén megszűnik.

**3.§**

Ez a rendelet a kihirdetést követő első napon lép hatályba azzal, hogy rendelkezéseit 2020. január 1. napjától kell alkalmazni.

**4.§**

E rendelet hatályba lépésével egyidejűleg hatályát veszti a Györteleki Közös Önkormányzati Hivatalban foglalkoztatott köztisztviselők illetménykiegészítéséről szóló **4/2019. (III.19.)** önkormányzati rendelete.

K.m.f.

|  |  |
| --- | --- |
| Kovács Csaba sk. | Dr. Sipos Éva |
| polgármester | jegyző |

Záradék:

A rendelet 2020.02.14. napján kihirdetésre került.

Dr. Sipos Éva

jegyző